દરમ્યાન ત્યાં એક છોકરાને પૂછતાં સામે આવેલી રેલવેલાઇન ઉપર જઈ આવો તેમ કહ્યું હતું, જેથી આબિદહુસેન થોડે દૂર રેલવે લાઈન ઉપર ખુલ્લામાં કુદરતી હાજતે ગયા હતા. પરત ફરતી વખતે નજીકની રેલવે લાઈન ઉપર સુઈ રહેલો એક શખ્સ આવી ચઢ્યો હતો અને આબિદહુસેને ખભે ભરાવેલો થેલો લૂંટવાનો પ્રયાસ કરતાં તેઓએ દોટ મૂકી હતી. જેથી પેલો શખ્સ પણ પાછળ દોડ્યો હતો અને શર્ટ પકડતાં ફાટી જવા પામ્યું હતું અને ધક્કો મારીને તેમને પાડી દીધા બાદ માર મારીને પાછળના ખિસ્સામાં રોકડા રૂ.૭ હજાર લૂંટી લીઘા હતા. દરમિયાન બીજો એક શખ્સ પણ ત્યાં આવી ચઢ્યો હતો અને બે-ત્રણ લાફાં મારીને જાનથી મારી નાંખવાની ધમકી આપીને બંને ત્યાંથી ફરાર થઈ ગયા હતા.